9.  การจัดการ

(9.1) โครงสร้างการจัดการ

(9.1.1) โครงสร้างกรรมการบริษัท ประกอบด้วยคณะกรรมการทั้งหมด 3 ชุด คือ
คณะกรรมการบริษัท คณะกรรมการบริหาร และคณะกรรมการตรวจสอบ

ก) คณะกรรมการบริษัท

1) ณ วันที่ 31 ธันวาคม 2543 คณะกรรมการของบริษัทประกอบด้วยบุคคลผู้ทรงคุณวุฒิ จำนวน
ทั้งสิ้น 9 ท่าน โดยมีกรรมการบริษัทที่เป็นกรรมการอิสระ 4 ท่าน และเป็นกรรมการบริหาร 4 ท่าน
ดังมีรายชื่อต่อไปนี้ (รายละเอียดปรากฏตามเอกสารแนบ 1)

รายชื่อ ตำแหน่ง

1. นายถาวร ตรีวิศวเวทย์ ประธานกรรมการบริษัท

2. นายปลิว ตรีวิศวเวทย์ กรรมการบริษัท

3. นายกำธร ตรีวิศวเวทย์ กรรมการบริษัท

4. นางสายเกษม ตรีวิศวเวทย์ กรรมการบริษัท

5. นายณรงค์ แสงสุริยะ กรรมการบริษัท

6. นายอัศวิน คงสิริ กรรมการบริษัท (กรรมการอิสระ)

7. นายดอน ปรมัตถ์วินัย กรรมการบริษัท (กรรมการอิสระ)

8. นายวิฑูร เตชะทัศนสุนทร กรรมการบริษัท (กรรมการอิสระ)

9. นายถวัลย์ศักดิ์ สุขะวรรณ กรรมการบริษัท (กรรมการอิสระ)

2) กรรมการซึ่งมีอำนาจลงลายมือชื่อแทนบริษัท ได้แก่ นายถาวร ตรีวิศวเวทย์ นายปลิว
ตรีวิศวเวทย์ นายกำธร ตรีวิศวเวทย์
สองในสามคนนี้ลงลายมือชื่อร่วมกันและประทับตราสำคัญของบริษัท หรือ นายถาวร ตรีวิศวเวทย์
นายปลิว ตรีวิศวเวทย์ นายกำธร ตรีวิศวเวทย์ คนใดคนหนึ่งลงลายมือชื่อร่วมกับ นางสายเกษม
ตรีวิศวเวทย์ หรือ นายณรงค์ แสงสุริยะ รวมเป็นสองคนและประทับตราสำคัญของบริษัท

3) อำนาจหน้าที่คณะกรรมการบริษัท บริษัทไม่ได้กำหนดอำนาจหน้าที่ของคณะกรรมการบริษัทเพิ่มเติมนอกเหนือจากที่กำหนดตามพระราชบัญญัติบริษัทมหาชนจำกัด พ.ศ.2535

ข) คณะกรรมการตรวจสอบ

1) ณ วันที่ 31 ธันวาคม 2543 คณะกรรมการตรวจสอบประกอบด้วยกรรมการตรวจสอบจำนวน 3
ท่าน คือ

รายชื่อ ตำแหน่ง

1. นายวิฑูร เตชะทัศนสุนทร ประธานคณะกรรมการตรวจสอบ

2. นายดอน ปรมัตถ์วินัย กรรมการตรวจสอบ

3. นายถวัลย์ศักดิ์ สุขะวรรณ กรรมการตรวจสอบ

4. นายวิบูลย์ อังคพิพัฒนชัย เลขานุการคณะกรรมการตรวจสอบ

2) อำนาจหน้าที่ของคณะกรรมการตรวจสอบ

1. สอบทานรายงานทางการเงินของบริษัท

2. สอบทานระบบการควบคุมภายในของบริษัท

3. พิจารณา คัดเลือก และเสนอแต่งตั้งผู้สอบบัญชีของบริษัท

4. สอบทานการปฏิบัติตามข้อบังคับและกฎหมายที่เกี่ยวข้อง

5. พิจารณาการเปิดเผยข้อมูลรายการเกี่ยวโยงให้ถูกต้องครบถ้วน

6. จัดทำรายงานของคณะกรรมการตรวจสอบไว้ในรายงานประจำปีของบริษัท

7. ปฏิบัติการอื่นใดตามที่คณะกรรมการของบริษัทมอบหมายและคณะกรรมการตรวจเห็นชอบ

ค) คณะกรรมการบริหาร

1) ณ วันที่ 31 ธันวาคม 2543 คณะกรรมการบริหารประกอบด้วยกรรมการบริหารจำนวน 4 ท่าน
คือ

รายชื่อ ตำแหน่ง

1. นายปลิว ตรีวิศวเวทย์ ประธานกรรมการบริหาร

2. นายกำธร ตรีวิศวเวทย์ กรรมการบริหาร

3. นางสายเกษม ตรีวิศวเวทย์ กรรมการบริหาร

4. นายณรงค์ แสงสุริยะ กรรมการบริหาร

2) อำนาจหน้าที่ของคณะกรรมการบริหาร คณะกรรมการบริษัทได้มอบหมายให้คณะกรรมการบริหารมีอำนาจหน้าที่ดังนี้

2.1 ให้แนวนโยบาย แต่งตั้ง กำหนดอำนาจ หน้าที่ กำกับ ดูแล ประสานงาน
และกำหนดอำนาจหน้าที่ของคณะกรรมการ หรือคณะทำงานพิเศษ
หรือคณะบริหารงานพร้อมทั้งพิจารณาและอนุมัติข้อเสนอต่าง ๆ ซึ่งเสนอโดยคณะกรรมการ
หรือคณะบริหารงาน หรือคณะทำงานพิเศษ

2.2 อนุมัติข้อเสนอ ซึ่งเสนอโดยคณะกรรมการ คณะบริหารงาน คณะทำงานต่างๆ
เพื่อประโยชน์ในการบริหารงาน ดำเนินธุรกิจ ตามวัตถุประสงค์ของบริษัท

2.3 ศึกษาความเป็นไปได้สำหรับโครงการใหม่ๆและมีอำนาจพิจารณาอนุมัติดำเนินการ
โครงการต่างตามที่เห็นสมควร

2.4 กำหนด พิจารณา อนุมัติ ระเบียบ ข้อบังคับ
แนวนโยบายการบริหารงานและการดำเนินธุรกิจของบริษัท หรือการดำเนินการใดๆ
อันมีผลผูกพันบริษัท

2.5 ให้คำแนะนำ คำปรึกษา และกำหนดแนวนโยบายและอำนาจหน้าที่ของกรรมการผู้จัดการใหญ่
คณะกรรมการ คณะทำงานพิเศษ และคณะบริหารงาน

2.6 มีอำนาจอนุมัติ แต่งตั้ง ว่าจ้าง ปลด ลงโทษทางวินัย กำหนดเงินเดือน ค่าจ้าง สวัสดิการ
โบนัส บำเหน็จ และผลตอบแทนอื่นๆ
รวมทั้งค่าใช้จ่ายและสิ่งอำนวยความสะดวกของเจ้าหน้าที่หรือพนักงานบริษัทซึ่งมีตำแหน่งตั้งแต่ผู้อำนวยการฝ่ายขึ้นไป
รวมถึงกรรมการผู้จัดการใหญ่ ผู้ช่วยกรรมการผู้จัดการ
รองกรรมการผู้จัดการหรือเทียบเท่าหรือคณะบริหารงาน คณะกรรมการ หรือคณะทำงานพิเศษต่างๆ
เพื่อดำเนินงานเฉพาะเรื่อง

2.7 ดำเนินการอื่น ๆ ตามที่ได้รับมอบหมายจากคณะกรรมการบริษัทเป็นครั้งคราว

2.8 มีอำนาจแต่งตั้งบุคคลหรือคณะบุคคลใดๆ
ให้ดำเนินกิจการของบริษัทภายใต้การควบคุมของคณะกรรมการบริหาร
หรืออาจมอบอำนาจเพื่อให้บุคคลหรือคณะบุคคลดังกล่าวมีอำนาจดำเนินการตามที่คณะกรรมการบริหารเห็นสมควร
และมีอำนาจเปลี่ยนแปลง แก้ไข ขอยกเลิก เพิกถอนอำนาจนั้น ๆ ได้

2.9 มีอำนาจแต่งตั้งประธานที่ปรึกษาหรือที่ปรึกษาหรือคณะที่ปรึกษาของคณะกรรมการบริหารได้
ตามความเหมาะสมและมีอำนาจกำหนดค่าตอบแทน ค่าเบี้ยเลี้ยง สวัสดิการ
สิ่งอำนวยความสะดวกและค่าใช้จ่ายอื่น ๆ ของประธานที่ปรึกษาหรือที่ปรึกษา
หรือคณะที่ปรึกษาดังกล่าวได้ตามความเหมาะสม

2.10 คณะกรรมการบริหาร หรือประธานกรรมการบริหาร
มีอำนาจเรียกประชุมคณะกรรมการบริหารและ/หรือ
กำหนดระเบียบข้อบังคับของการประชุมได้ตามที่เห็นสมควร

2.11 ในกรณีประธานกรรมการบริหารไม่สามารถปฏิบัติหน้าที่ได้
ให้ประธานกรรมการบริหารแต่งตั้งผู้รักษาการณ์ เพื่อปฏิบัติหน้าที่แทนเป็นคราว ๆ ไป
โดยผู้รักษาการณ์มีอำนาจหน้าที่เท่ากับประธานกรรมการบริหาร

2.12 พิจารณาอนุมัติให้อำนาจต่าง ๆ
ในการดำเนินกิจการบริหารงานแก่ผู้บริหารตามกฎระเบียบข้อบังคับ

2.13 มีอำนาจอนุมัติ ให้บริษัทออกตราสารการเงิน และหลักทรัพย์อื่นใดตามที่กฎหมายอนุญาต
ทั้งนี้ภายใต้บทบัญญัติของกฎหมายและมีอำนาจในการกำหนด จำนวน ราคา วัน วิธีการ
และเงื่อนไขต่างๆ ในการจัดจำหน่ายหลักทรัพย์ดังกล่าวได้ด้วย
ตลอดจนมีอำนาจในการแต่งตั้งผู้จัดการจัดจำหน่ายและรับประกันการจัดจำหน่ายหลักทรัพย์ดังกล่าวและผู้แทนจัดจำหน่ายและรับประกันการจัดจำหน่ายในลักษณะอื่นๆ
ได้ด้วย

2.14
มีอำนาจในการพิจารณาอนุมัติจ่ายเงินปันผลระหว่างกาลให้แก่ผู้ถือหุ้นได้เป็นครั้งคราวตามที่เห็นสมควรภายใต้บทบัญญัติของกฎหมาย

2.15 มีอำนาจอนุมัติการเข้าทำนิติกรรมใด ๆ ซึ่งมีผลผูกพันบริษัทได้

2.16 มีอำนาจอนุมัติและเบิกถอนเงินจากบัญชีทั้งหมดของบริษัท และใช้สินเชื่อที่ธนาคาร
หรือสถาบันการเงินทุกแห่งที่บริษัทมีอยู่ รวมทั้งการขอเปิดบัญชีต่างๆ
และ/หรือขอใช้สินเชื่อในรูปแบบต่าง ๆ กับธนาคารหรือสถาบันการเงินทุกแห่ง
ตลอดจนนำหลักทรัพย์ต่างๆ
ของบริษัทไปเป็นหลักประกันหนี้ดังกล่าวทั้งที่ต้องจดทะเบียนและไม่จดทะเบียนก็ตาม

2.17 มีอำนาจอนุมัตินำบริษัทเข้าร่วมทุนกับบุคคล นิติบุคคล คณะบุคคลอื่น ๆ ในรูปแบบต่าง ๆ
เพื่อดำเนินกิจการตามวัตถุประสงค์ รวมถึงการเข้าลงทุนในลักษณะอื่น ๆ เช่น การเข้าซื้อหุ้น
แลกเปลี่ยนหุ้นกับนิติบุคคลอื่นได้ตามที่เห็นสมควร

(9.1.2) โครงสร้างกรรมการของบริษัทย่อย

ณ วันที่ 31 ธันวาคม 2543 คณะกรรมการของบริษัทย่อยประกอบด้วยผู้ทรงคุณวุฒิ ดังมีรายชื่อต่อไปนี้

1) บริษัท ช.การช่าง-โตกิว คอนสตรัคชั่น จำกัด

1.1 รายชื่อคณะกรรมการ ประกอบด้วย

รายชื่อ ตำแหน่ง

  1. นายถาวร ตรีวิศวเวทย์ ประธานกรรมการบริษัท

  2. นายเทพ ตรีวิศวเวทย์ กรรมการบริษัท

  3. นายปลิว ตรีวิศวเวทย์ กรรมการบริษัท

  4. นายยิ้ม ตรีวิศวเวทย์ กรรมการบริษัท

  5. นายปลิว ตรีวิศวเวทย์ กรรมการบริษัท

  6. นายกำธร ตรีวิศวเวทย์ กรรมการบริษัท

  7. นายณรงค์ แสงสุริยะ กรรมการบริษัท

  8. นายชุนซากุ สุงิโอกะ กรรมการบริษัท

  9. นายคุนิโยชิ อิฮารา กรรมการบริษัท

  10. นายโตชิโอะ โอซาวา กรรมการบริษัท

  11. นายคาซูโอะ โอจิอะอิ กรรมการบริษัท

1.2 กรรมการซึ่งมีอำนาจลงลายมือชื่อแทนบริษัท ได้แก่ นายปลิว ตรีวิศวเวทย์ หรือ นายกำธร
ตรีวิศวเวทย์ ลงลายมือชื่อร่วมกับ นายชุนซากุ สุงิโอกะ รวมเป็นสองคน
และประทับตราสำคัญของบริษัท

2) บริษัท ช.การช่างเรียลเอสเตท จำกัด

2.1 รายชื่อคณะกรรมการ ประกอบด้วย

รายชื่อ ตำแหน่ง

1. นายถาวร ตรีวิศวเวทย์ ประธานกรรมการบริษัท

2. นายปลิว ตรีวิศวเวทย์ กรรมการบริษัท

3. นายประเสริฐ ตรีวิศวเวทย์ กรรมการบริษัท

4. นายเทพ ตรีวิศวเวทย์ กรรมการบริษัท

5. นายยิ้ม ตรีวิศวเวทย์ กรรมการบริษัท

6. นายกำธร ตรีวิศวเวทย์ กรรมการบริษัท

2.2 กรรมการซึ่งมีอำนาจลงลายมือชื่อแทนบริษัท ได้แก่ นายถาวร ตรีวิศวเวทย์ นายยิ้ม
ตรีวิศวเวทย์ นายกำธร ตรีวิศวเวทย์
สองในสามคนนี้ลงลายมือชื่อร่วมกันและประทับตราสำคัญของบริษัท

3) บริษัท บางกอก คอนกรีต อินดัสทรี จำกัด

3.1 รายชื่อคณะกรรมการ ประกอบด้วย

รายชื่อ ตำแหน่ง

1. นายณรงค์ แสงสุริยะ ประธานกรรมการบริษัท

2. นายอุทัย ชุมลักษณ์ กรรมการบริษัท

3. นายรัตน์ สันตอรรณพ กรรมการบริษัท

4. นายเจิร์ก บิคเซิล กรรมการบริษัท

5. นายกุนเธอร์ เคล้าส์ นิเบอร์แกล กรรมการบริษัท

6. นายศุภชัย กฤษณะโลม กรรมการบริษัท

7. นายณัฐพร พรหมสุทธิ กรรมการบริษัท

3.2 กรรมการซึ่งมีอำนาจลงลายมือชื่อแทนบริษัท ได้แก่ นายอุทัย ชุมลักษณ์ นายรัตน์ สันตอรรณพ
นายณรงค์ แสงสุริยะ คนใดคนหนึ่งลงลายมือชื่อร่วมกับ นายเจิร์ก บิคเซิล หรือ นายกุนเธอร์
เคล้าส์ นิเบอร์แกล หรือ นายศุภชัย กฤษณะโลม หรือ นายณัฐพร พรหมสุทธิ
รวมเป็นสองคนและประทับตราสำคัญของบริษัท

4) บริษัท รถไฟฟ้ากรุงเทพ จำกัด

4.1 รายชื่อคณะกรรมการ ประกอบด้วย

รายชื่อ ตำแหน่ง

1. นายปลิว ตรีวิศวเวทย์ ประธานกรรมการบริษัท

2. นายกำธร ตรีวิศวเวทย์ กรรมการบริษัท

3. หม่อมหลวงประสบชัย เกษมสันต์ กรรมการบริษัท

4. นายสมบัติ กิจจาลักษณ์ กรรมการบริษัท

5. นายชาลี โสภณพนิช กรรมการบริษัท

4.2 กรรมการซึ่งมีอำนาจลงลายมือชื่อแทนบริษัท ได้แก่ นายปลิว ตรีวิศวเวทย์ นายกำธร
ตรีวิศวเวทย์ หม่อมหลวงประสบชัย เกษมสันต์ นายสมบัติ กิจจาลักษณ์ นายชาลี โสภณพนิช
สองในห้าคนนี้ลงลายมือชื่อร่วมกันและประทับตราสำคัญของบริษัท

5) บริษัท คอนสตรัคชั่น แมททีเรียล ซัพพลาย จำกัด

5.1 รายชื่อคณะกรรมการ ประกอบด้วย

รายชื่อ ตำแหน่ง

1. นายปลิว ตรีวิศวเวทย์ ประธานกรรมการบริษัท

2. นายกำธร ตรีวิศวเวทย์ กรรมการบริษัท

3. นางสายเกษม ตรีวิศวเวทย์ กรรมการบริษัท

4. นายณรงค์ แสงสุริยะ กรรมการบริษัท

5. นายประเสริฐ มริตตนะพร กรรมการบริษัท

5.2 กรรมการซึ่งมีอำนาจลงลายมือชื่อแทนบริษัท ได้แก่ นายปลิว ตรีวิศวเวทย์ นายกำธร
ตรีวิศวเวทย์ นางสายเกษม ตรีวิศวเวทย์
สองในสามคนนี้ลงลายมือชื่อร่วมกันและประทับตราสำคัญของบริษัท หรือ นายปลิว ตรีวิศวเวทย์
นายกำธร ตรีวิศวเวทย์ นางสายเกษม ตรีวิศวเวทย์ คนใดคนหนึ่งลงลายมือชื่อร่วมกับ นายณรงค์
แสงสุริยะ หรือ นายประเสริฐ มริตตนะพร รวมเป็นสองคนและประทับตราสำคัญของบริษัท

6) ห้างหุ้นส่วนจำกัด พรหมประทานก่อสร้าง

6.1 รายชื่อคณะกรรมการ ประกอบด้วย

รายชื่อ ตำแหน่ง

1. นายยิ้ม ตรีวิศวเวทย์ หุ้นส่วนผู้จัดการ

6.2 ผู้ซึ่งมีอำนาจลงลายมือชื่อแทนห้าง ได้แก่ นายยิ้ม ตรีวิศวเวทย์
ลงลายมือชื่อและประทับตราสำคัญของห้าง

7) ห้างหุ้นส่วนจำกัด ประเสริฐวิทย์ก่อสร้าง

7.1 รายชื่อคณะกรรมการ ประกอบด้วย

รายชื่อ ตำแหน่ง

1. นายกำธร ตรีวิศวเวทย์ หุ้นส่วนผู้จัดการ

7.2 ผู้ซึ่งมีอำนาจลงลายมือชื่อแทนห้าง ได้แก่ นายกำธร ตรีวิศวเวทย์
ลงลายมือชื่อและประทับตราสำคัญของห้าง

(9.1.3) ฝ่ายจัดการ 

ก) ณ วันที่ 1 กุมภาพันธ์ 2544 ฝ่ายจัดการของบริษัทมีจำนวนทั้งสิ้น 11 ท่าน ดังมีรายชื่อ ต่อไปนี้
(รายละเอียดปรากฏตามเอกสารแนบ 1)

รายชื่อ ตำแหน่ง

1. นายปลิว ตรีวิศวเวทย์ กรรมการผู้จัดการใหญ่

  2. นายกำธร ตรีวิศวเวทย์ รองกรรมการผู้จัดการใหญ่อาวุโส กลุ่มงานบริหาร

3. นายณรงค์ แสงสุริยะ รองกรรมการผู้จัดการใหญ่อาวุโส

กลุ่มงานปฏิบัติการ

4. นางสายเกษม ตรีวิศวเวทย์ ผู้ช่วยกรรมการผู้จัดการใหญ่สายงานจัดซื้อ

5. นายรัตน์ สันตอรรณพ ผู้ช่วยกรรมการผู้จัดการใหญ่สายงานก่อสร้าง 1

(รักษาการ) ผู้อำนวยการสำนักพัฒนาระบบงาน

6. นายวิบูลย์ มงคลปิยะธนา ผู้ช่วยกรรมการผู้จัดการใหญ่สายงานก่อสร้าง 2

7. นายสมัย ไพบูลย์ ผู้ช่วยกรรมการผู้จัดการใหญ่สายงานวิศวกรรม

8. นายสมบัติ กิจจาลักษณ์ ผู้ช่วยกรรมการผู้จัดการใหญ่สายงานพัฒนาธุรกิจ

  9. นายประเสริฐ มริตตนะพร ผู้ช่วยกรรมการผู้จัดการใหญ่สายงานบัญชีและ

  การเงิน

10. นายอนุกูล ตันติมาสน์ ผู้ช่วยกรรมการผู้จัดการใหญ่สายงานทรัพยากร

มนุษย์และบริหารทั่วไป

  (รักษาการ)ผู้อำนวยการอาวุโสสำนักกรรมการ

  ผู้จัดการใหญ่

11. นายวิบูลย์ อังคพิพัฒนชัย ผู้อำนวยการฝ่ายตรวจสอบภายใน

(9.2) การสรรหากรรมการและผู้บริหาร

(9.2.1) ในการแต่งตั้งกรรมการบริษัทนั้นไม่ได้ผ่านการคัดเลือกโดยคณะกรรมการสรรหา
แต่เป็นการเสนอรายชื่อโดยผู้ถือหุ้นซึ่งเข้าประชุม และที่ประชุมผู้ถือหุ้นเป็นผู้แต่งตั้งกรรมการ
โดยใช้เสียงข้างมากตามหลักเกณฑ์และวิธีการดังต่อไปนี้

ก) ผู้ถือหุ้นคนหนึ่งมีคะแนนเสียงเท่ากับหนึ่งเสียงต่อทุกหนึ่งหุ้นที่ตนถืออยู่

ข)
การเลือกตั้งกรรมการให้ลงคะแนนเสียงเลือกตั้งเป็นคณะครั้งเดียวเต็มจำนวนกรรมการทั้งหมดที่จะต้องเลือกในคราวนั้น
หรือหากที่ประชุมผู้ถือหุ้นเห็นสมควรก็ให้ลงคะแนนเสียงเลือกตั้งเป็นรายบุคคล
ทั้งนี้ในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือเป็นคณะ
บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตาม
(1) โดยผู้ถือหุ้นดังกล่าวจะแบ่งคะแนนเสียงให้แก่ผู้หนึ่งผู้ใดมากหรือน้อยเพียงใดไม่ได้

ค) ในกรณีที่ทำการลงคะแนนเสียงเลือกตั้งเป็นรายบุคคล
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมี
หรือจะพึงเลือกตั้งในครั้งนั้น ให้ใช้วิธีการจับสลาก

(9.2.2) ส่วนผู้บริหารตั้งแต่ระดับผู้อำนวยการฝ่ายขึ้นไปจะดำเนินการสรรหา คัดเลือก และแต่งตั้งโดยคณะกรรมการบริหาร

(9.2.3) คณะกรรมการตรวจสอบ ที่ประชุมคณะกรรมการบริษัทเป็นผู้แต่งตั้งคณะกรรมการตรวจสอบ
โดยให้มีวาระการดำรงตำแหน่งคราวละ 3 ปี
โดยกรรมการตรวจสอบซึ่งพ้นจากตำแหน่งตามวาระอาจได้รับการแต่งตั้งใหม่อีกก็ได้

(9.2.4) คณะกรรมการบริหาร ที่ประชุมคณะกรรมการบริษัทเป็นผู้แต่งตั้งกรรมการบริหาร ทั้งนี้เป็นไปตามข้อบังคับของบริษัทซึ่งกำหนดว่ากรรมการบริษัทอาจมอบหมายให้กรรมการคนหนึ่งหรือหลายคนปฏิบัติการอย่างใดอย่างหนึ่งแทนคณะกรรมการบริษัทก็ได้

(9.3) ค่าตอบแทนผู้บริหาร

(9.3.1) ค่าตอบแทนที่เป็นตัวเงิน

ก) ค่าตอบแทนในฐานะกรรมการบริษัทรวม 9 ราย ในปี 2543 เป็นเงินทั้งสิ้น จำนวน
13,680,000 บาท

ข) ค่าตอบแทนรวมของกรรมการบริหาร 4 ราย และผู้บริหาร 11 ราย ของบริษัทในปี 2543
รวมเป็นเงินทั้งสิ้น จำนวน 22,946,600 บาท

(9.3.2) ค่าตอบแทนอื่น

ไม่มี 

จำนวนหุ้นของผู้บริหารที่เพิ่มขึ้นหรือลดลงในปี 2543

+------------------+----------------+---------------+-----------------+
| รายชื่อผู้บริหาร      | ยอดยกมา ณ      | จำ            | ยอดคงเหลือ ณ     |
|                  |                | นวนที่เปลี่ยนแปลง |                 |
|                  | วันที่ 1 มกราคม   |               | วันที่ 31 ธันวาคม   |
|                  | 2543           | ระหว่างปี       | 2543            |
+------------------+----------------+---------------+-----------------+
| นายณรงค์ แสงสุริยะ  | 387,000        | 345,000       | 42,000          |
|                  |                |               |                 |
| นายสมัย ไพบูลย์     | 346,500        | 330,000       | 16,500          |
|                  |                |               |                 |
| นายประเสริฐ       | 337,500        | 337,500       | -               |
| มริตตนะพร         |                |               |                 |
+------------------+----------------+---------------+-----------------+

(9.4) การกำกับดูแลกิจการ

ในรอบปีที่ผ่านมาคณะกรรมการบริษัทได้ปฏิบัติตามแนวทางข้อพึงปฏิบัติที่ดีสำหรับกรรมการบริษัทจดทะเบียน
ทั้งนี้มีจุดประสงค์เพื่อแสดงให้เห็นว่า คณะกรรมการบริษัทมีมาตรฐานการจัดการที่ดี
อันจะสร้างความเชื่อมั่นแก่ผู้ลงทุน ผู้ถือหุ้นและผู้เกี่ยวข้องทุกฝ่าย

(9.5) การดูแลเรื่องการใช้ข้อมูลภายใน

บริษัทมีนโยบายในการดูแลข้อมูลภายในของบริษัทเพื่อป้องกันการนำไปใช้เพื่อประโยชน์ส่วนตน
โดยเฉพาะเพื่อการซื้อขายหลักทรัพย์
โดยมีมาตรการให้ผู้บริหารต้องรายงานการซื้อขายหลักทรัพย์ทุกครั้ง และมีมาตรการลงโทษ
หากพบว่ามีการนำข้อมูลภายในไปใช้เพื่อประโยชน์ส่วนตน
และมีนโยบายให้ผู้บริหารทุกระดับดูแลพนักงานในสายงานในการดูแลข้อมูลภายในของบริษัท

(9.6) บุคลากร

(9.6.1) จำนวนพนักงานทั้งหมด และจำนวนพนักงานในแต่ละสายงานหลักของบริษัท ช.การช่าง
จำกัด (มหาชน) ณ วันที่ 31 ธันวาคม 2543 ประกอบด้วย

  ฝ่ายเครื่องจักรกล 1

  ฝ่ายวิศวกรรมโยธาและสถาปัตย์ 155

  ฝ่ายวิศวกรรมไฟฟ้าและเครื่องกล 36

  ฝ่ายกิจการต่างประเทศ 1

  ฝ่ายพัฒนาธุรกิจ 9

  ฝ่ายจัดหา 24

  ฝ่ายบัญชีและการเงิน 40

  ฝ่ายบริหารทั่วไปและประชาสัมพันธ์ 13

  ฝ่ายทรัพยากรมนุษย์และกฎหมาย 19

  ฝ่ายวิเคราะห์การลงทุน 1

  สำนักกรรมการผู้จัดการ 31

  สำนักตรวจสอบภายใน 6

  รวม 336

หมายเหตุ จำนวนที่รายงานข้างต้นเป็นพนักงานประจำทั้งหมด และมีพนักงานรายวันอีก 343 คน

(9.6.2) บริษัทฯ
ไม่มีการเปลี่ยนแปลงจำวนพนักงานอย่างมีนัยสำคัญหรือมีข้อพิพาทด้านแรงงานที่สำคัญในระยะเวลา 3
ปีที่ผ่านมา

(9.6.3) ผลตอบแทนรวม ได้แก่ เงินเดือน และ โบนัส ของพนักงานบริษัททั้งหมด ในปี 2543
เป็นเงินจำนวนทั้งสิ้น 233,196,408.-บาท
(สองร้อยสามสิบสามล้านหนึ่งแสนเก้าหมื่นหกพันสี่ร้อยแปดบาทถ้วน)

(9.6.4) นโยบายการพัฒนาบุคลากร บริษัทฯ
ได้จัดให้มีการพัฒนาทรัพยากรมนุษย์อย่างต่อเนื่องมาโดยตลอด
ทั้งนี้โดยฝ่ายบริหารได้เล็งเห็นถึงความสำคัญในการพัฒนาความสามารถและศักยภาพของพนักงานเป็นอย่างมาก
ทั้งนี้ในด้านของทักษะการบริหาร การสร้างทีมงาน และการเรียนรู้ในด้านวิชาชีพเฉพาะทาง
โดยรวมถึงการส่งเสริมให้พนักงานได้มีความรู้ในด้านเทคโนโลยีสาระสนเทศ
ทั้งทักษะในการใช้งานของพนักงานและผู้บริหาร
นอกจากนี้ยังได้จัดให้กรรมการและผู้บริหารได้เรียนรู้ถึงเทคนิคการบริหารงานที่ทันสมัย
ไม่ว่าจะเป็นการสร้างองค์การเรียนรู้ (Learning Organization) การบริหารการเปลี่ยนแปลง
(Managing Change) เป็นต้น ซึ่งจะแสดงให้เห็นว่าบริษัทฯ
มีความตั้งใจที่จะพัฒนาบุคลากรเพื่อให้ทันต่อการเปลี่ยนแปลงของโลกเทคโนโลยี
และสภาพธุรกิจที่มีการแข่งขันที่รุนแรงมากยิ่งขึ้น
ทั้งในส่วนของพนักงานและผู้บริหารเพื่อให้เกิดความสอดคล้องในการบริหารงานทั้งองค์การ